ہلال احمد سلفی

***<u><big>ہلال ہدایت</big></u>***
* **نام ونسب:**
**ہلال ہدایت** (پیدائش: 5 دسمبر 1993ء) ہندوستان سے تعلق رکھنے والے ایک معروف اسلامی اسکالر، مضمون نگار، صحافی، مدرس، مدیر اور ایچ آر پیشہ ور ہیں۔ انھوں نے دینی و عصری تعلیم، تدریس، ادارت اور صحافت کے میدان میں نمایاں خدمات انجام دی ہیں اور فی الحال سعودی عرب کے شہر جدہ میں مقیم ہیں۔ آپ کا اصل نام **ہلال احمد بن ہدایت اللہ بن گل محمد بن حاتم صدیقی سلفی** ہے، جبکہ تحریری دنیا میں آپ **"ہلال ہدایت"** کے نام سے جانے جاتے ہیں۔
* **ابتدائی زندگی:**

ہلال ہدایت کی ولادت **5 دسمبر 1993ء** کو *موضع کونکٹی (کھرکٹّی)*، پوسٹ ترکولیا تیواری، تحصیل ڈومریا گنج، ضلع سدھارتھ نگر، اتر پردیش میں ہوئی۔ آپ ایک دین دار اور علمی گھرانے میں پیدا ہوئے۔ آپ کے والد محترم **مولانا ہدایت اللہ ریاضی رحمہ اللہ** ایک متقی و عالم شخصیت تھے جنھوں نے ابتدائی دور سے ہی آپ کی دینی بنیادوں کو مضبوط کیا۔

* **دینی تعلیم :**

ہلال ہدایت نے اپنی دینی تعلیم کا آغاز گاؤں کے دو مدارس *مدرسہ عربیہ تعلیم الدین* اور *مدرسہ رحمانیہ کونکٹی* سے کیا۔ بعد ازاں ***صفا شریعت کالج ڈومریا گنج*** میں ثانویہ تک تعلیم مکمل کی۔چند ماہ *مدرسہ زید بن ثابت سانتھا بازار* میں زیر تعلیم رہنے کے بعد آپ کو *جامعہ سلفیہ بنارس* میں داخلہ ملا۔

* **2010ء: جامعہ سلفیہ میں داخل**ہ
* **2012ء: عالمیت کی تکمیل (فرسٹ پوزیشن کے ساتھ)**
* **2015ء: فضیلت (بی اے اسلامیات) کی سند حاصل کی**

* **عصری تعلیم :**دینی تعلیم کے ساتھ ساتھ ہلال ہدایت نے عصری تعلیم کا سلسلہ بھی جاری رکھا:

* **بی اے (سیاسیات)** – سدھارتھ یونیورسٹی، 2019ء
* **پی جی ڈپلوما برائے ماس کمیونیکیشن و جرنلزم** – ممبئی یونیورسٹی، 2020ء

* **تدریسی خدمات:**
جامعہ سلفیہ سے فراغت کے بعد **2015ء میں** ہلال احمد نے *مدرسہ رحمانیہ، گوونڈی (ممبئی)* میں تدریسی خدمات کا آغاز کیا۔ آپ نے یہاں **جون 2020ء** تک تدریس کے شعبہ سے وابستگی رکھی، جہاں طلبہ کی دینی، اخلاقی اور فکری تربیت میں نمایاں کردار ادا کیا۔
* **تدریسی خدمات ومضمون نگاری:**
جامعہ سلفیہ سے فراغت کے بعدمدرسہ رحمانیہ بیگن واڑی گوونڈی ممبئی میں درس وتدریس سے وابستہ ہو گئے۔الحمد للہ موصوف میں مضمون نگاری کاشوق بچپن ہی سے تھا۔دوران طالب علمی مدرسہ زیدبن ثابت سانتھابازارسے ایک مضمون مرکزی جمعیت اہل حدیث ہندسے شائع ہونے والے پندرہ روزہ ترجمان میں شائع ہوا، جہاں سے قلم کومہمیزِمزید ملی۔جامعہ میں عالمیت کا مقالہ فضیلۃ الشیخ اسعداعظمی حفظہ اللہ کے زیراشراف مکمل کیا اور یہاں سے قلم کوسبک روی ملی جس کے چلتے ہندوستان کے معروف اخبارات مثلاً روزنامہ انقلاب،روزنامہ راشٹریہ سہارااردومیں چھوٹے چھوٹے مراسلات لکھنا شروع کردہا۔اہنے اساتذہ کرام کے مشوروں اوردیگردوست قلمکاروں کی مدد سے مضمون نگاری میں کوشش جاری رکھی۔جامعہ سلفیہ بنارس میں دوران طالب علمی ملک کے معروف روزنامہ ’انقلاب‘میں ڈومریاگنج حلقہ سے بطورعلاقائی نمائندہ تقریباً چار سال ملازمت بھی کی۔اسی طرح جدیدوسائل وآلام کے اس دورمیں ملک کے دیگرکئی اخبارات میں بھی خبریں تحریرکیں جوآج بھی جاری ہیں۔
	موصوف کے مطابق مضمون نگاری کے لیے جامعہ سلفیہ بنارس کے اساتذہ نے ان کی بھرپورمددکی جس میں فضیلۃ الشیخ محمدابوالقاسم فاروقی حفظہ اللہ اور فضیلۃ الشیخ اسعداعظمی حفظہ اللہ بطورخاص ہیں۔ فضیلت کے دوسرے سال میں ہلال احمد کے کئی مضامین کی تصحیح شیخ محمدابوالقاسم صاحب نے کی اورفرمایاکہا کرتے کہ کبھی ان سے رجوع کیا جاسکتاہے۔ خوش قسمتی سے فضیلت سال آخرکامقالہ شیخ ابو القاسم فاروقی صاحب کے زیراشراف پائے تکمیل کو پہنچا، جس سے مزیدقلم کوتقویت ملی۔ہندوستان کے معروف ماہناموں ومجلات اوراخبار و جرائد میں مضامین شائع ہوتے رہے ہیں،تعلیم کایہ مرحلہ سلسلہ وارجاری ہے۔
* **ماہنامہ الاتحاد ممبئی کی ادارت [[ماہنامہ الاتحاد ممبئی]]:**
جامعہ میں تعلیم مکمل کرنے کے بعد مدرسہ رحمانیہ ممبئی سے منسلک ہو گئے حالانکہ صحافت کے میدان میں مزید تعلیم حاصل کرنے کی کوشش تھی لیکن کچھ وجوہات کے بناپر موصوف کو درس وتدریس سے منسلک ہونا پڑا مولانا کے مطابق جامعہ ملیہ اسلامیہ دہلی میں فارسی ادب میں داخلہ مل گیا تھا لیکن تعلیمی مرحلہ منقطع کرنا پڑا ۔ مدرسہ رحمانیہ گوونڈی سے شائع ہونے والے معروف و مشہور رسالہ ماہنامہ الاتحاد ممبئی کی ادارت قبول فرمائی جو نہایت کم عمری میں لیا گیا بہت ثقیل، گراں قدر اور ذمہ دارانہ فیصلہ تھا جس میں الحمد للہ وہ بہت حت کامیاب بھی ہیں۔ ستمبر2015 سے اس ماہنامہ کے بطور ایڈیٹر بحسن و خوبی فرائض انجام دے رہے ہیں۔
* **پیشہ ورانہ خدمات (سعودی عرب**)
**جولائی 2022ء** میں ہلال ہدایت سعودی عرب تشریف لے گئے اور *جدہ* میں مختلف اداروں میں بطور **ایچ آر اسسٹنٹ** کام کرنے لگے۔ ان کی پیشہ ورانہ خدمات میں مندرجہ ذیل امور شامل ہیں:

* مقیم و قویہ پورٹل پر اقامہ، ورک پرمٹ، ویزا، کنٹریکٹ اپڈیٹ جیسے کام
* وزارت خارجہ سے متعلق کارروائیاں (MOFA)
* ملازمین کی حاضری، چھٹی، ادائیگیوں اور دیگر دفتری انتظامات
* کمپنی کی فائلنگ اور قانونی معاملات کی نگرانی
* تکنیکی مہارت: MS Excel، Word، HR Tools

* **مشہوراساتذہ:**

تعلیم و تعلم کامیدان کافی وسیع ہوتاہے جس میں ہر قابل اعتبار شخص جوانگلی پکڑ کر راہِ کمال و فلاح کی رہنمائی کرتا ہے اسے استاد کا درجہ حاصل ہوتا ہے۔ موصوف کے والد محترم جناب مولانا ہدایت اللہ ریاضی رحمہ اللہ نے دینی تعلیم کی رہنمائی بچپن ہی سے کی جس کے چلتے ذہنی طورپرابتداہی سے تیاررہا۔ صفاشریعت کالج میں معروف استاد مولانااشتیاق احمدرئیس مدنی حفظہ اللہ،مولانامختاراحمدفیضی حفظہ اللہ کے سامنے زانوے تلمذ تہ کیا۔علاوہ ازیں مولانا خورشید احمد سلفی حفظہ اللہ نے مدرسہ زیدبن ثابت ملحقہ جامعہ سلفیہ بنارس نے علمی تشنگی بجھائی اور یہیں سے جامعہ سلفیہ بنارس کی راہ ہموار ہوئی۔
**جامعہ سلفیہ مرکزی دار العلوم میں اپنے دور کے معروف اساتذہ ٔکرام سے کسب فیض حاصل کیا جس میں بطور خاص شیخ اسعد اعظمی حفظہ اللہ، فضیلۃ الدکتور محمد ابراہیم مدنی حفظہ اللہ، شیخ محمد ابو القاسم سلفی حفظہ اللہ، شیخ محمد عبد القیوم حفظہ اللہ، شیخ عزیزالرحمن سلفی حفظہ اللہ، شیخ نعیم الدین مدنی حفظہ اللہ، شیخ محمداسلم مبارکپوری حفظہ اللہ، مفتی جامعہ شیخ علی حسین سلفی حفظہ اللہ، شیخ [[محمد یونس]] مدنی حفظہ اللہ، شیخ محمدمستقیم سلفی حفظہ اللہ، فضیلۃ الدکتور عبیداللہ طیب مکی حفظہ اللہ، شیخ عبد المتین حفظہ اللہ، شیخ محمد موسیٰ سلفی حفظہ اللہ، شیخ عبد الکبیر حفظہ اللہ شامل ہیں۔ ا**نہیں اساتذہ کرام کے فیوض وبرکات اور دعاووں کا ثمرہ ہے کہ اتنی کم عمری میں قلمی دنیا میں ایک نام حاصل ہو گیا ہے۔

٭٭٭